Mauritania (antzinako eskualdea)

Mauritania (latinez: Mauretania) antzinako Libiako eskualdea izan zen, egungo Maroko eta mendebaldeko Aljerian zegoena. Hegoaldean Sahara, mendebaldean Numidia eta ekialdean Ozeano Atlantikoa zituen.

Mairuen erresuma burujabea, Kartago erori ondoren, erromatarren erresuma-basailu bilakatu zen. K.o. I. mendean, Klaudio enperadoreak orduko Mauretania bitan zatitu zituen: Mauretania Caesariensis eta Mauretania Tingitana, muga Muluya ibaian zutenak.

 Erromatar konkista 
Erresuma K.a. IV. mendetik hasi zen aipatzen idazkun klasikoetan, punikoekin merkataritza egiten hasi zenean. Baga, K.a. III. mendearen amaierako erregeak, Erromarekin aliantza adostea aukeratu zuen bigarren gerra punikoan, eta hurrengo errege mauritaniar guztiek hautaketa diplomatiko berbera egin zuten. Bocchus II erregearen heriotzaren ondoren, K.a. 33.ean, Oktaviok erresuma administratzea erabaki zuen, erreinu bezero izaera eman zion, gero, eta Erroman hezitako errege bat jarri zuen tronuan k.o. 25. urtean, Juba II.a, eta gero haren seme Mauritaniako Ptolomeo.
K.o. 40. urtean Kaligulak Ptolomeo, Mauritaniako erresumako erregea, hiltzeko agindu zuen, eta bere erresuma erromatar probintzia berri bihurtu. Altxamendu bat lehertu ondoren, Edemon, Ptolomeo errege ohiaren libertoa buru zela, baina Kaligularen oinordekoa izan zen bere osaba Klaudiok matxinada menderatu eta erresuma zaharra bi probintziatan zatitu zuen 42. urtean. Bien arteko mugatzat Muluya ibaia hartu zen, gaur egungo Oranetik 60 bat kilometrora kokatua: mendebaldeko zatia, Mauritania. mendebaldean Mauritania Tingitana sortu zuen, hiriburua Tigris zuena, egungo Tanger. Ekialdean, Mauretania Caesariensis eratu zuen, Cearea hiriburutzat zuena, egungo Cherchel, Argelian.

 Erreferentziak 

 Kanpo estekak 

Kategoria:Erromatar probintziak
Kategoria:Marokoko historia
Kategoria:Aljeriako historia
Kategoria:Desagertutako erresumak